
ΕΛΛΗΝΙΚΗ ΑΕΡΑΘΛΗΤΙΚΗ ΟΜΟΣΠΟΝΔΙΑ

Πανελλήνιοι Αγώνες Αερομοντελισμού Κατηγορίας Ακροβατικών 
ΕΝΗΜΕΡΩΤΙΚΟ ΔΕΛΤΙΟ 
Η Ελληνική Αεραθλητική Ομοσπονδία προσκαλεί όλα τα σωματεία μέλη της,  να λάβουν μέρος στους Πανελλήνιους Αγώνες Αερομοντελισμού στις κατηγορίες F3AGR-A και F3AGR-B και F3A που θα γίνουν στο Μοντελοδρόμιο Μεγάρων (Airfield Dounis),  το Σάββατο και Κυριακή  22 και 23 Οκτωβρίου 2005. Οι αγώνες αυτοί προσμετρούνται στην αξιολόγηση των σωματείων. 
· Τα σωματεία που επιθυμούν να λάβουν μέρος με αθλητές τους, στους εν λόγω αγώνες, καλούνται να στείλουν συμπληρωμένο το σχετικό έντυπο στον οργανωτή το αργότερο έως την Τετάρτη 12 Οκτωβρίου 2005 και ώρα 15:00 . Συμμετοχές πέραν της ημερομηνίας και ώρας αυτής δεν θα γίνονται δεκτές. 
Ακολουθούν όλες οι σχετικές πληροφορίες για τον αγώνα. :

1. Εκδήλωση:

Πανελλήνιοι Αγώνες Αερομοντέλων στις κατηγορίες F3ΑGR-A, F3ΑGR-B και F3Α. Δεν υπάρχει περιορισμός στον αριθμό των αθλητών που είναι δυνατόν να δηλώσει το κάθε σωματείο.
Στις κατηγορίες F3ΑGR-A και F3ΑGR-B θα διεξαχθούν 3 βαθμολογούμενοι γύροι. Για την τελική βαθμολογία θα μετρήσουν οι 2 καλύτεροι γύροι.  Στην κατηγορία F3Α θα διεξαχθούν 4 βαθμολογούμενοι γύροι και θα μετρήσουν οι 3 καλύτεροι. 

Κάθε αθλητής μπορεί να δηλώσει συμμετοχή και να λάβει μέρος μόνο σε μία κατηγορία.

Για να διεξαχθούν οι αγώνες  θα πρέπει στον τεχνικό έλεγχο που προηγείται των αγώνων να έχουν περάσει με επιτυχία τουλάχιστον 5 αθλητές. 
2. Ημερομηνίες:

Παρασκευή 21 Οκτωβρίου
 Άφιξη
Σάββατο 22 Οκτωβρίου
 
Τεχνικός Έλεγχος 




  9:00



 
Κατηγορία F3ΑGR – A  
(1ος γύρος)


10:00



   
Κατηγορία F3ΑGR - B   
(1ος γύρος)


11:00



   
Κατηγορία F3Α
  
(1ος γύρος)


12:00
   
Κατηγορία F3ΑGR – A  
(2ος γύρος)


13:00




  
Κατηγορία F3ΑGR - B   
(2ος γύρος)


14:00




  
Κατηγορία F3Α
  
(2ος γύρος)


15:00
Κυριακή 23 Οκτωβρίου
 
Κατηγορία F3Α

(3ος γύρος)


10:00
Κατηγορία F3ΑGR - A  
(3ος γύρος)


11:00



   
Κατηγορία F3ΑGR - B  
(3ος γύρος)


12:00




   
Κατηγορία F3Α
  
(4ος γύρος)


13:00
Όποιος αθλητής δεν είναι παρών στον τεχνικό έλεγχο θα αποκλειστεί από την συνέχεια των αγώνων.  Δεν θα γίνονται πτήσεις αγώνων πέραν της 7:00 μμ. Το ωρολόγιο πρόγραμμα είναι δυνατόν να αλλάξει ως προς τον χρόνο έναρξης της κάθε κατηγορίας, αναλόγως με την συμμετοχή αθλητών σε κάθε κατηγορία.
3. Οργανωτής:

Οργανωτής είναι η Ελληνική Αεραθλητική Ομοσπονδία. 
4. Χώρος Αγώνων:


Μοντελοδρόμιο Μεγάρων (Airfield Dounis) 
5. Κριτές:

Την κάθε κατηγορία θα κρίνουν τουλάχιστον τρεις κριτές. Ως κριτές θα επιλεγούν άτομα από εκείνα που έχουν παρακολουθήσει την σχετική εκπαίδευση.  
6. Αθλητές:

Κάθε αθλητής πρέπει να είναι εγγεγραμμένος στο αθλητικό μητρώο της ΕΛΑΟ και να παρουσιάσει στην διάρκεια του τεχνικού ελέγχου το αθλητικό δελτίο που εκδίδει η ΕΛΑΟ. Κάθε σωματείο εκτός από τους αθλητές, οφείλει να δηλώσει και τον αρχηγό της ομάδας. Αρχηγός Ομάδας είναι δυνατόν να είναι και αθλητής που συμμετέχει στους αγώνες. Είναι δυνατόν επίσης να λάβουν μέρος αθλητές από την Κυπριακή Αεραθλητική Ομοσπονδία στα πλαίσια της διακρατικής αθλητικής συνεργασίας που έχει υπογραφεί μεταξύ των δύο χωρών.
7. Κανονισμοί Αγώνων
Οι αγώνες θα διεξαχθούν σύμφωνα με τους ισχύοντες αγωνιστικούς κανονισμούς της Διεθνούς Αεροναυτικής Ομοσπονδίας (FAI). Για τις κατηγορίες F3ΑGR-A και F3ΑGR-B το γενικό τμήμα είναι ίδιο με την κατηγορία F3Α. Οι τρέχοντες κανονισμοί υπάρχουν στο Internet, www.fai.org/aeromodelling/.  Μετάφραση τους υπάρχει επίσης στο internet www.elao.gr στο τμήμα του αερομοντελισμού καθώς επίσης και στην γραμματεία του κάθε σωματείου. Σε περίπτωση αμφιβολίας για την πιστότητα της μετάφρασης,  το αγγλικό κείμενο του κανονισμού θα θεωρείται εκείνο σύμφωνα με το οποίο θα διεξαχθούν οι αγώνες και θα κριθούν οι οποιεσδήποτε ενστάσεις. 
8. Έπαθλα:
Θα απονεμηθούν κύπελλα και αναμνηστικά διπλώματα στους τρεις πρώτους νικητές των αγώνων. Η τελετή απονομής θα γίνει μετά το τέλος της διεξαγωγής των αγώνων. 
9. Συχνότητες:

Επιτρέπεται η χρήση των παρακάτω περιοχών συχνοτήτων :

35, 40, 41, 50, 53 και 72 MHz.



10. Υποβολή Ενστάσεων
Είναι δυνατόν να υποβληθεί ένσταση σύμφωνα με τους αγωνιστικούς κανονισμούς της FAI , Section 4b, item B.14. Η ένσταση για να συζητηθεί, πρέπει να συνοδεύεται υποχρεωτικά από το ποσό που προβλέπεται στους Διεθνείς Κανονισμούς για την κατηγορία αυτή, το οποίο θα επιστραφεί στο σωματείο, σε περίπτωση που η ένσταση του γίνει δεκτή. 
Ένσταση είναι δυνατόν να υποβληθεί μόνο από τον αρχηγό της ομάδας, συμμετέχοντος σωματείου. Το σωματείο θεωρείται ότι μετέχει των αγώνων εφόσον αθλητής του, καταρχάς δηλώσει συμμετοχή και παρουσιαστεί  στον τεχνικό έλεγχο. Στην ένσταση θα πρέπει να αναγράφεται το άρθρο του κανονισμού το οποίο παραβιάστηκε.
11. Ασφάλιση
Όλοι οι αθλητές που θα λάβουν μέρος στους αγώνες πρέπει να είναι ασφαλισμένοι για αστική ευθύνη έναντι τρίτων είτε στην ασφάλεια που προσφέρει η ΕΛΑΟ ή σε οποιαδήποτε άλλη ασφαλιστική εταιρία. Στην τελευταία περίπτωση μαζί με την δήλωση συμμετοχής θα πρέπει να κατατεθεί και αντίγραφο του αντίστοιχου ασφαλιστηρίου συμβολαίου.
12. Επικοινωνία:

Θα σταλεί 2ο ενημερωτικό δελτίο την Δευτέρα 17 Οκτωβρίου 2005 με όλες τις τελευταίες πληροφορίες για τον αγώνα. Το δελτίο αυτό θα σταλεί μόνο σε όσα σωματεία δηλώσουν συμμετοχή. Για οτιδήποτε διευκρίνηση είναι δυνατόν να επικοινωνείτε με fax 210 9649 547 ή email eale@hol.gr 

